**TÁJÉKOZTATÓ**

**HELYI ÁPOLÁSI DÍJRÓL**

**Jogosultsági feltételek:**

Helyi ápolási díjra jogosult

* az a hozzátartozó, aki 18. életévét betöltött tartósan beteg személy otthoni ápolását, gondozását látja el, és
* az ápoló családjában az egy főre jutó jövedelem nem haladja meg a 42.750.-Ft-ot, egyedül élő esetében az 57.000.-Ft-ot, és
* az ápoló e kötelezettségét az ápolt személy érdekének megfelelő módon teljesíti.

A jogosultsághoz a fenti három feltételnek együttesen kell fennállnia.

A helyi ápolási díj folyósítása szempontjából az ápolást végző személy nem, vagy nem az ápolt személy érdekének megfelelő módon teljesíti e kötelezettségét, ha

* az ápolt személy állandó, illetve tartós felügyeletéről nem gondoskodik, vagy
* az ápolt személy háziorvosával egészségi állapotának helyreállítása érdekében nem tart rendszeresen, illetve szükségképpen kapcsolatot, vagy
* az ápolt személy részére a személyi és lakókörnyezeti higiénés, illetve az egészségi állapota megtartásához, javításához, szükséges feltételeket nem biztosítja, az alapvető ápolási, gondozási feladatokat nem teljesíti.

Nem jogosult helyi ápolási díjra a hozzátartozó, ha

* az ápolt személy két hónapot meghaladó fekvőbeteg-gyógyintézeti ellátásba részesül,
* rendszeres pénzellátásban részesül, és annak költsége meghaladja az ápolási díj összegét,
* keresőtevékenységet folytat és munkaideje – az otthon történő munkavégzés kivételével – a napi 4 órát meghaladja, vagy
* az ápolttal tartási, életjáradéki szerződést kötött.

**Kérelem benyújtása:**

A helyi ápolási díj iráni **kérelem formanyomtatványon nyújtható be, melyhez csatolni kell:**

* háziorvos formanyomtatványon adott igazolását arról, hogy az ápolt súlyosan fogyatékos vagy tartósan beteg, és az ápolt állandó és tartós gondozásra szorul,
* igazolást az együtt élő személyek jövedelméről: havi rendszerességgel járó jövedelem esetén a kérelem benyújtását megelőző hónap jövedelme, nem rendszeres, illetve vállalkozásból szerzett jövedelem esetén a benyújtást megelőző 12 hónap jövedelmének egyhavi átlaga,
* a gyermek elhelyezésre vagy a gyámrendelés tárgyában hozott bírósági határozatot,
* 30 napján nem régebbi igazolást a 18. életét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói, illetve hallgatói jogviszonyáról.

**Eljárás:**

Az ápolásra szoruló személy szociális körülményeit, ellátásának módját a helyi ápolási díj megállapítása, valamint évenkénti felülvizsgálata során helyszíni szemle keretében vizsgálni kell.

Az ápolási kötelezettség teljesítésének igazolására indokolt esetben a háziorvostól, vagy a védőnőtől adatszolgáltatás kérhető.

**A helyi ápolási díj összege:** havonta 22.800.- Ft.

A helyi ápolási díj határozatlan időre kerül megállapításra, de a jogosultsági feltételeket évente felül kell vizsgálni, és amennyiben már nem állnak fenn, az ellátást meg kell szüntetni.

**Eljáró szerv:** a képviselő-testület által átruházott hatáskörében a polgármester.

**Illeték:** az eljárás illetékmentes.